open-index/open-wikipedia-markdown huggingface dataset:
Michael Hopsdahl

**Michael Rene Hopsdal** (født 1985) er en norsk tidligere tresteghopper. Han representerte IL Norna-Salhus.

Hopsdals personlige rekord er 15,19 meter, noe som plasserer ham på 37.-plass på norgesstatistikken gjennom alle tider. Rekorden ble satt 21. august 2005 under NM på Fana stadion. Hopsdal gjorde comeback under NM i Byrkjelo. Han satte personlig rekord med 11 cm i høyde og ble nr. 4 med 2,05 m. Han deltok også i tresteg, der han ble nr. 6 med 14,36 m.

## Medaljer i norske mesterskap
*Bronse i 2005

## Kilder
*Medaljevinnere i norske seniormesterskap – tresteg (Friidrett.no)
*Statistikk, tresteg menn gjennom alle tider – per 1. januar 2007 (Friidrett.no)
Joakim Urdahl

**Joakim Urdahl** (født 6. desember 1983) er en norsk tresteghopper. Han representerer IL Norna-Salhus. Tidlig i karrieren representerte han Syril IL i Leikanger.https://web.archive.org/web/20070930203707/http://www.friidrett.no/files/%7B3C67B98A-11EF-4005-89B9-E2087A9F83CA%7D.htm
 
Urdahls personlige rekord er 15,17 meter, noe som plasserer ham på en delt 40.-plass på norgesstatistikken gjennom alle tider. Rekorden blei satt 25. mai 2011 i Damstadt i Tyskland. Han tok sølv under Hovedmesterskapet i tresteg i Byrkjelo 2011 med 14,95 m, bak Sindre Almsengen.
 
## Medaljer i norske mesterskap
* Sølv i 2007
* Bronse i 2006

## Kilder
* Medaljevinnere i norske seniormesterskap – tresteg (Friidrett.no)
* Statistikk, tresteg menn gjennom alle tider – per 1. januar 2007 (Friidrett.no)
50-øre (dansk mynt)

**50-øre** er en dansk mynt som er i sirkulasjon. Den produseres av den Kongelige Mønt for Nationalbanken.

## Kilder
Nationalbanken.dk
Olofsborg

**Olofsborg** (finsk *Olavinlinna*) er en festning i byen Nyslott i Øst-Finland, anlagt i 1475. Erik Axelsson (Tott) var festningens byggherre, og i senmiddelalderen var festningen et strategisk viktig forsvarsanlegg ved Finlands daværende østgrense. I krigene mellom Sverige og Russland var festningen et viktig støttepunkt. Den er restaurert, og er nå nasjonalminnesmerke. Det arrangeres en årlig operafestival i borgen. 

## Slottets eldste historie
Festningen ble anlagt på holmen Kyrönsaari i Kyrönsalmisundet i Savolax, og ble kalt *Sankt Olofs borg*. Slottsherren på Viborg Erik Axelsson (Tott), bygde først en borg i tre i 1475 og i 1477 i stein. Borgen ble bygget som et vern for Savolax mot russerne. Da freden i Nöteborg ble avtalt mellom Sverige og Russland i 1323, var holmen og sundet russiske besittelser. Strategisk sett var det viktig å befeste dette området for å hindre russiske plyndringstokt i området rundt Savolax. Fra Erik Axelsson og hans brors Lars Axelssons tid står ennå de tre eldste tårnene; *Kyrktornet*, *Klocktornet* og det eldste tårnet *[[Sankt Erik]]s torn*. 

## Forsterkning i Vasasønnenes tid

Under Erik XIVs, Johan III av Sverige og Karl IX av Sveriges styre ble slottet forsterket og ombygget. I perioden 1560–1562 ble det såkalte *Tjocka tornet* oppført. I Johan IIIs tid var opp mot 300 mann stasjonert i borgen. Da Sverige ekspanderte mot Russland på 1600-tallet, tapte slottet sin viktige stilling som grensefestning.

## Gustav II Adolf besøker Olofsborg
I den tiden Sverige og Finland var samme rike, var Gustav II Adolf den eneste kongen som besøkte Olofsborg. Det var vinteren 1622; kongen var på vei til Stockholm fra krigsskueplassen i Polen, som også betød  besøk i blant annet Viborg og Torneå. Kongens bror Karl Filip besøkte slottet ni år tidigere, etter forhandlinger med byen Novgorod, som stod under svensk beskyttelse, i Viborg 1612–1613. Karl Filip var Novgorods kandidat til tsar av Russland.

## Referanser


## Eksterne lenker
*
Ove Matland

**Ove Matland** (født 1963) er en norsk tidligere høydehopper. Han representerte Eidsvåg IL.
 
Hans personlige rekord er 2,12 meter, noe som plasserer ham på delt 28.-plass på norgesstatistikken gjennom alle tider. Rekorden blei satt 21. juni 1981 på Fana stadion.
 
## Medaljer i norske mesterskap
* Bronse i 1981

## Kilder
* Medaljevinnere i norske seniormesterskap – høyde (Friidrett.no)
* Statistikk, høyde menn gjennom alle tider – per 1. januar 2007 (Friidrett.no)
Rune Gjengedal

**Rune Gjengedal** (1947–1999) var en norsk lege og høydehopper. Han representerte Fjellhug/Vereide IL og seinere IL Gular.
 
Hans personlige rekord var 2,12 meter, noe som plasserer ham på delt 28.-plass på norgesstatistikken gjennom alle tider. Rekorden ble satt 3. oktober 1974 i Bergen.

Han arbeidet som lege i Bergen frem til han døde i 1999.

Rune Gjengedal var onkel til fire ganger norsk mester på 400 meter hekk, Harald Gjengedal, og hans yngre bror Terje Gjengedal, professor og forsker i kraftproduksjon.

## Medaljer i norske mesterskap

## Kilder
* Medaljevinnere i norske seniormesterskap – høyde (Friidrett.no)
* Statistikk, høyde menn gjennom alle tider – per 1. januar 2007 (Friidrett.no)
Morten Næss

**Morten Næss** (født 29. juni 1967) er en norsk tidligere friidrettsutøver som drev med lengdehopp og tresteg. Han representerte Sørild FIK og seinere IK Tjalve.
 
Hans personlige rekord i lengde er 7,81 meter, noe som plasserer ham på 6.-plass på norgesstatistikken gjennom alle tider. Rekorden ble satt 30. mai 1991 i Jessheim.
 
Hans personlige rekord i tresteg er 16,05 meter, noe som plasserer ham på 7.-plass på norgesstatistikken gjennom alle tider. Rekorden ble satt 3. august 1991 på Fana stadion.

## Medaljer i norske mesterskap

## Referanser
Gøran Moen

**Gøran Moen** (født 24. februar 1971) er en norsk tidligere friidrettsutøver som dreiv med lengdehopp og tresteg. Han representerte IL Gular og, i en kort periode, IL Norna-Salhus.
 
Hans personlige rekord i lengde er 7,80 meter, noe som plasserer ham på 7.-plass på norgesstatistikken gjennom alle tider. Rekorden ble satt 18. august 1995 i Lillehammer.
 
Hans personlige rekord i tresteg er 16,03 meter, noe som plasserer ham på 8.-plass på norgesstatistikken gjennom alle tider. Rekorden ble satt 15. august 1992 i Mosjøen.
 
## Medaljer i norske mesterskap

## Referanser




## Eksterne lenker
* Statistikk, lengde menn gjennom alle tider – per 1. januar 2007 (Friidrett.no)
* Statistikk, tresteg menn gjennom alle tider – per 1. januar 2007 (Friidrett.no)
.bh

**.bh** er Bahrains nasjonale toppnivådomene (ccTLD) for Internett. Det administreres av  BATELCO. 

## Registrering
Registrering er direkte på andre nivå, eller på tredje nivå under subdomener på andre nivå. For å kunne registrere et domenenavn må registranten være et selskap registrert i Bahrain. Registranten må også ha en telefonnummerkonto i Bahrain som betalingen for registreringen kan belastes til.
Registreringer leveres som pakkeløsninger sammen med webhosting hos BATELCO / INET.

## Se også
* Domenenavn
* Landskoder (internett)
* Toppnivådomene

## Eksterne lenker
* 
*  IANA .bh whois informasjon
Bjarte Holmelid

**Bjarte Holmelid** (født 1977) er en norsk tidligere lengdehopper fra Askvoll i Sogn og Fjordane. Han representerte IL Gular.
 
Hans personlige rekord er 7,43 meter, noe som plasserer ham på delt 29.-plass på norgesstatistikken gjennom alle tider. Rekorden blei satt 8. august 2003 under NM i Lisleby, Fredrikstad.

## Medaljer i norske mesterskap
* Sølv i 2001, 2003

## Kilder
* Medaljevinnere i norske seniormesterskap – lengde (Friidrett.no)
* Statistikk, lengde menn gjennom alle tider – per 1. januar 2007 (Friidrett.no)
Pål Sæther

**Pål Sæther** (født 19. februar 1972) er en norsk tidligere lengdehopper som representerte Follo FIK.
 
Hans personlige rekord er 7,40 meter, noe som plasserer ham på delt 36.-plass på norgesstatistikken gjennom alle tider. Rekorden ble satt 19. august 1994 under NM i Jessheim. Han klarte 7,41 meter innendørs.

## Medaljer i norske mesterskap
* Gull i 1994
* Bronse i 1993

## Kilder
* Medaljevinnere i norske seniormesterskap – lengde (Friidrett.no)
* Statistikk, lengde menn gjennom alle tider – per 1. januar 2007 (Friidrett.no)
Cat Island (Bahamas)

**Cat Island** er en øy i Karibia og et av de 31 distriktene i staten Bahamas. Den har et areal på 388 km².

De største bosetningene på øya er Arthur's Town (hjemstedet til Sidney Poitier), Orange Creek og Port Howe. I 2022 hadde Cat Island  innbyggere. På Cat Island ligger Bahamas' høyeste punkt, Mount Alvernia, som har en høyde på 63 meter over havnivået.

Cat Island var fødestedet til musikeren Tony McKay, bedre kjent som Exuma.

## Referanser




## Eksterne lenker
*
Ole Morten Mardal

**Ole Morten Mardal** (født 4. oktober 1969 på Sandane) er en norsk lærer og tidligere lengdehopper fra Gloppen kommune. Han representerte Gloppen FIL som aktiv utøver.
 
Hans personlige rekord er 7,42 meter, noe som plasserer ham på 34.-plass på norgesstatistikken. Rekorden blei satt 3. juli 1993 i Byrkjelo.

Mardal er far til sleggekasteren Thomas Mardal og lærer ved idrettsfag på Firda vidaregåande skule, en skole han selv gikk på fra 1985 til 1988. Han var med i et godt friidrettsmiljø i Gloppen, med blant annet de jevnaldrende utøverne Arne Indrebø (spydkaster) og Kjell Ove Hauge (kulestøter) som treningskamerater og medelever på idrettsfag ved Firda vidaregåande skule. 
 
## NM-medaljer

## Se også
* Liste over kjente elever ved Firda videregående skole

## Kilder
* Medaljevinnere i norske seniormesterskap – lengde (Friidrett.no)
* Statistikk, lengde menn gjennom alle tider – per 1. januar 2007 (Friidrett.no)
Leif Rune Heng

**Leif Rune Heng** (født 1973) er en norsk tidligere lengdehopper. Han representerte Midtbygdens IL i Tau og seinere IL Skjalg.
 
Hans personlige rekord er 7,31 meter, noe som plasserer ham på delt 58.-plass på norgesstatistikken gjennom alle tider. Rekorden ble satt 18. august 1995 i Lillehammer. Han klarte 7,34 meter innendørs.
 
## Medaljer i norske mesterskap
* Sølv i 1993

## Kilder
* Medaljevinnere i norske seniormesterskap – lengde (Friidrett.no)
* Statistikk, lengde menn gjennom alle tider – per 1. januar 2007 (Friidrett.no)
Central Andros

**Central Andros** er et av de 31 distriktene i Bahamas. Det er del av øygruppa Andros.

Ifølge en folketelling i 2010, hadde distriktet 662 innbyggere fordelt på fire tettsteder: Behrin Point, Bowen Sound (og Man-O-War Sound), Cargill Creek og Coakley Point.

## Referanser
Leptis Magna

**Leptis Magna** (eller *Lepcis Magna*; arabisk *Lebda*) er en ruinby i dagens Libya. Den ligger ca. 120 km øst for Tripoli. Byen ble antagelig grunnlagt av fønikerne omkring 1100 f.Kr., og fikk en betydeligere rolle etter at Karthago ble en maktfaktor i middelhavsområdet på 300-tallet f.Kr.

## Romersk by
Etter tredje punerkrig 146 f.Kr. ble Leptis Magna en del av Romerriket, selv om den fra ca. 200 f.Kr. hadde hatt stor grad av selvstendighet. Selvstendigheten vedvarte inntil Tiberius regjeringstid, da byen ble en del av den romerske provinsen Africa terra, hvor den snart ble en av de viktigste handelsbyene. Byens betydning økte i Septimius Severus' keisertid (193-211). Septimus var født og oppvokst her og bidro til byens vekst. Den ble på denne tiden regnet som den tredje viktigste byen i den afrikanske provinsen, etter Alexandria og Karthago.

Byen mistet sin betydning på 200-tallet, da handelen avtok i en økonomisk nedgangstid. Ved midten av 300-tallet var store deler av byen forlatt, og i 439 havnet byen og det øvrige Tripolitanaområdet i vandalenes makt, og bymurene ble revet på keiser Geiseriks ordre. I 523 ble byen ytterligere ødelagt av berberne, før den bysantinske hærfører Belisarius (under keiser Justinian den store) tok kontroll over området ti år senere. I ca. 120 år var byen en beskjeden bysantinsk provinshovedstad, før den ble forlatt rundt 650.

## Ruinene
I dag står ruinene av Leptis Magna som et av de mest omfattende og imponerende byanleggene fra romersk tid, med amfiteater, tempel og romerske bad.

I juni 2005 ble fem fargerike mosaikker på tilsammen 9 meter offentliggjort av tyske arkeologer. Mosaikkene viser en jeger som nærmer seg en hjort, fire unge menn som slåss med en okse, og en trøtt gladiator som hviler mens han betrakter sin slagne motstander.  Mosaikkene ble funnet på veggen i badehuset i en romersk villa i Wadi Lebda. Arkeologene karakteriserte funnet som et av de fineste som noen gang var gjort. Mosaikken ble funnet i 2000, men funnet ble holdt hemmelig for å unngå hærverk og plyndring.

## Eksterne lenker
* 
* Bilder av ruinene
* Fyldig webdokumentasjon fra utgravningene
* Lepcis Magna 
* timesonline.co.uk: «Roman mosaic 'worthy of Botticelli'», 13. juni 2005
Faidros

***Faidros*** (gresk: Φαῖδρος) er en dialog av Platon. Den dateres til rundt år 370 f.Kr. og er en av hans midtre dialoger. Den står sentralt i hans filosofiske forfatterskap og regnes også som et litterært høydepunkt.

## Tid, sted og struktur
Sokrates og Faidros treffes tilfeldig utenfor Aten. Faidros kommer fra et besøk hos Lysias, som har skrevet en tale om kjærlighet. Sokrates overtaler Faidros til å referere talen, og de to vandrer sammen i landskapet utenfor Atens bymurer.

Dialogen er ikke komponert som en gjenfortelling av dagens hendelser, men gis i presens gjennom samtalen mellom Sokrates og Faidros. Dette er noe uvanlig fra Platons hånd og står i skarp kontrast til en dialog som Symposion, der opptil flere lag med gjenfortellinger skiller dagens hendelser fra den refererte historien.

## På norsk
* *[[Faidon]] ; [[Symposion (Platon)|Symposion (Drikkegildet i Athen)]] ; Faidros*, oversatt av Egil Kraggerud, utgjør bind 4 av Platons *Samlede verker*. Vidarforlaget, 2001. ISBN 82-90016-86-7

## Eksterne lenker

*
Finn Tysland Johnsen

**Finn Tysland Johnsen** (født 1980) er en norsk tidligere lengdehopper. Han representerte IL Sørfjell.
 
Hans personlige rekord er 7,50 meter, noe som plasserer ham på delt 18.-plass (med klubbkamerat Lars Jacob Woie) på norgesstatistikken gjennom alle tider. Rekorden blei satt 3. juni 2000 i Øyestad.
 
## Medaljer i norske mesterskap
* Sølv i 2000

## Kilder
* Medaljevinnere i norske seniormesterskap – lengde (Friidrett.no)
* Statistikk, lengde menn gjennom alle tider – per 1. januar 2007 (Friidrett.no)
Små tibetanske hunderaser

**Små tibetanske hunderaser** er en liten gruppe tamhunder som tilhører seksjon 5 i FCIs gruppe av selskapshunder. Dette er små hunder som trolig har en opprinnelse fra Tibet, men som nødvendigvis ikke har oppstått der. Tre av dem har et tibetanske navn, mens den fjerde har et kinesisk navn.

* Lhasa apso
* Shih tzu
* Tibetansk spaniel (også kalt jemtse apso)
* Tibetansk terrier (også kalt dhokhi apso)
Gamelan

**Gamelan** er en type musikalsk ensemble med indonesisk opprinnelse. Det består vanligvis av instrumenter som metallofoner, xylofoner, trommer og gonger; det kan også inneholde blant annet bambusfløyter og vokalister. Begrepet refererer mer til sammensetninga av instrumenter enn til dem som spiller dem. En gamelan er en sammensetning av instrumenter som til sammen danner en enhet.

Ordet «gamelan» kommer av det javanesiske ordet *gamel*, som betyr «å slå» eller «å hamre». Suffikset *-an* gjør det til et kollektivt substantiv.
Lars Jacob Woie

**Lars Jacob Woie** (født 10. mars 1982) er en norsk tidligere lengdehopper som representerte IL Sørfjell og IL Norna-Salhus.

Hans personlige rekord er 7,50 meter, noe som plasserer ham på delt 18.-plass (med klubbkamerat Finn Tysland Johnsen) på norgesstatistikken gjennom alle tider. Rekorden ble satt 8. august 2000 under NM i Steinkjer. Lars Jacob Woie tok gull i dette norgesmesterskapet, i en alder av bare 18 år.

Han deltok i EYOF i 1999 og tok bronse i lengde samt 4.-plass i 4x100 meter stafett. Han deltok også i junior-VM 2000 sammen med bl.a. Andreas Thorkildsen, men denne gangen uten noen form for suksess.

Woie la opp tidlig i 20-årene.

## Referanser


## Kilder
* Medaljevinnere i norske seniormesterskap – lengde (Friidrett.no)
* Statistikk, lengde menn gjennom alle tider – per 1. januar 2007 (Friidrett.no)
* Norske utøvere internasjonalt – menn med etternavn W (Friidrett.no)
Lady

:*For sangen av Lionel Richie, se [[Lady (Lionel Richies sang)]]*
**Lady** er et engelsk ord for dame, husfrue, herskerinne, og et kvinnelig motstykke til en lord. Lady kan også være det kvinnelige motstykke til *gentleman*, herre. 

*Lady* brukes også som adelig kvinnetittel i Storbritannia, tilsvarende *lord* for menn. Det brukes av hustruer av baroner, baronetter og riddere, samt at hertugers, markiers og jarlers døtre. Jomfru Maria omtales ofte som *Our Lady*, «Vår Frue».

*Ladylike* betyr «stilig» eller «verdig».
Belgfrukt

En **belgfrukt** er en frukt av en plante i erteblomstfamilien (Fabaceae). Kjente belgfrukter er blålusern, kløvere, erter, bønner, linser, lupiner og peanøtter.

Belger dannes fra ett fruktblad og åpner seg for å slippe frø ved å sprekke opp både i buksømmen og ryggsømmen.

Belgfruktenes historie er sterkt knytta til menneskets historie. De ble først høstet av mennesker i Asia i steinalderen, og spredte seg til Amerika og Europa rundt 6000 f.Kr. hvor de ble essensielle i kostholdet som proteinsupplement.

## Eksterne lenker
*
Hierro

**Hierro** (spansk: *El Hierro*) er den vestligste og sørligste av Kanariøyene. Den tilhører den autonome regionen Kanariøyene og provinsen Santa Cruz de Tenerife. Øya har en befolkning på  (2016). Valverde er største by på øya.

## Geografi

Øya er en skjoldvulkan. I oktober 2011 startet et undersjøisk utbrudd utenfor sørspissen av øya. Det varte til mars 2012.

Høyeste punkt er Malpaso som når 1501 moh.

Et 277,7 km² stort område som omfatter deler av øyas landareal og tilstøtende hav er vernet som biosfærereservat.

## Politikk og forvaltning
Øya har et folkevalgt øyråd (cabildo insular), Cabildo de El Hierro. Det er i tillegg tre kommuner på øya: Valverde, La Frontera og El Pinar.

## Samferdsel
Ved Valverde ligger øyas flyplass, som per april 2017 hadde forbindelse med Gran Canaria og Tenerife trafikkert av flyselskapet Binter Canarias. I 2016 hadde flyplassen  passasjerer, en økning på 6,6 % fra året før. 

Puerto de La Estaca på østkysten har fergeforbindelse med Tenerife.

## Referanser

 
## Eksterne lenker
* El Hierro, Turismo de Canarias
* Liste over alle plantearter på øya - *Flora de Canarias*
Merkenavn

Et **merkenavn**, iblant bare **merke** eller **modell** (på engelsk ***brand***), er et navn, logo, slagord eller designuttrykk som skiller et produkt eller tjeneste fra konkurrenter. Merker brukes av virksomheter i markedsføring og reklame. Opprinnelsen til begrepet, det engelske *branding*, er hentet fra brennmerking av kveg som var nødvendig for å identifisere eieren av hvert enkelt dyr i en flokk.

Tilsvarende teknikker for identifisering brukes også i ikke-kommersielle sammenhenger. På 1950-tallet ble fredsmerket designet for motstandere av atomvåpen, og på 1990-tallet ble en rosa sløyfe tatt i bruk for å skape oppmerksomhet om brystkreft blant kvinner.

## Merker i markedsføring

Merkevarebygging bygger i stor grad på generelle teorier hentet fra kognitiv og sosial psykologi, økonomi og til en viss grad antropologi og sosiologi. De ledende merkevareforskerne i verden er for det meste psykologer og publiserer sine studier i journaler innen forskning på forbrukeratferd og markedsføring.

Merkevarebygging, også kalt (engelsk) *branding*, er en svært viktig del av virksomhetenes markedsføring. Sterke, etablerte merkevarer gir virksomhetene mange fordeler. Noen av disse fordelene er økt gjenkjøpsfrekvens, høyere prismargin, motstandsdyktighet mot angrep fra nye merker i kategorien og muligheter for attraktive vekstmuligheter gjennom merkeutvidelser, merkeallianser og lisensiater.

Merkenavnet kan utvikles til en symbolsk personifisering eller legemliggjøring av all informasjon knyttet til produktet, og bidrar til å danne assosiasjoner og forventninger rundt det i kundenes bevissthet. Et merkenavn består gjerne av en logo, skriftsnitt, fargeplan, symboler og lyd, som utvikles for å representere egenskaper, fordeler, verdier, ideer og sågar personlighet. Ofte er merkenavnet et registrert varemerke.

Et kjent eksempel er brusen Coca-Cola som for mange representerer noe amerikansk og ungdommelig, og ikke bare er en tørsteslukker.

I de senere år har merkevareledelse og det nært beslektete begrepet omdømmeledelse fått stor fokus i næringslivet.

Norske forskere på merkevareledelse er primært knyttet til Norges Handelshøyskole, Handelshøyskolen BI og Høyskolen Kristiania, og disse skolene tilbyr også flere kurs i merkevareledelse.

I 2007 kom den første norske læreboken i merkevareledelse; «Merkevareledelse på norsk» (Samuelsen, Peretz og Olsen) på Cappelen Akademiske forlag.

«Branding» kommer forøvrig egentlig fra et norrønt uttrykk : *brandr* (der d er stemt lyd) som betyr bumerke. Ordet ble brukt blant annet på utskjæringer på vikingskip. I Valdres ses ennå slike utskjæringer i takgavler på låver som viser gårdens identitetsmerke.

## Se også
* Egne merkevarer
* Varemerke
* Markedsføring
* Logo
* OEM
Merke

**Merke** (av norr. *merki* = *tegn*) har flere betydninger:

* Merke i betydning av fane eller skipsfløy, se merke (fane) og vindfløy
* For betydning av kjennetegn, se merke (kjennetegn)
* For betydning av utmerkelse, se merke (utmerkelse)
* Merke (mål)
* Merkenavn eller merkevare 
* Varemerke
Esquilinhøyden

**Esquilinhøyden** (italiensk: *Monte Esquilino*) er en av Romas syv høyder. Åsen er ca. 75 meter høyt og ligger øst for Forum og Capitolium. Her ligger kirken Santa Maria Maggiore.

Esquilin er den største av Romas syv høyder. Navnets betydning er usikker. Noen mener det kommer av *aesculus* som er latin for den typen eiketre som skal ha dekket området før det ble bebygd. Andre hevder at høyden er oppkalt etter *exquilini*, de som ikke hadde romersk borgerskap, og derfor måtte bosette seg utenfor bymuren. Det tryggere området innenfor Den serviske mur var forbeholdt *inquilini*, det vil si romerske borgere.

I antikken hadde Esquilin tre topper: **Cispius, Fagutal** og **Oppius**, som på grunn av all bebyggelsen vanskelig lar seg skjelne fra hverandre i dag. Cispius var høyeste punkt, og svarer til dagens Piazza Santa Maria Maggiore. I republikkens tid gav den østlige delen av Esquilin plass for svære massegraver for de fattige. Ulver, hunder og fugler tok for seg av restene av dem som ikke var skikkelig begravd. Rundt 50 f.Kr ble området imidlertid attraktivt, og romerske rikmenn kjøpte opp tomter de omdannet til forseggjorte parker. En elegant bydel, *Collis Hortulorum* (= Hagehøyden), vokste frem. Mest kjent av de som hadde råd til å bo her, var Augustus' rådgiver Mæcenas. Datidens store kunstnere var velkomne på hans eiendom, som strakte seg på begge sider av den nåværende Via Merulana. Horats har beskrevet endringen i strøkets karakter, og lagt ordene i munnen på en såkalt *[[priapus]]*, en fruktbarhetsstøtte, som utbryter: «*Nå er det herlig å bo her og spasere over den åpne terrassen, der nylig den vandrende snek seg, ille til mote ved synet av marken med heslige knokler.*»

## Referanser


## Se også
* Esquilino
Øhre bru

**Øhre bru**, eller **Foynlandsbrua**, også **Føynlandsbrua**, er ei av to bruer over Ekenessundet mellom  Nøtterøy og Føynland i Vestfold. Den første brua ble åpna 17. mai 1908. På grunn av stadig økende biltrafikk måtte brua forsterkes i 1922.

1976 ble den erstattet av Ekenessundet bru rundt 400&nbsp;m lenger sør i sundet. Den gamle brua er stengt for motortrafikk og har blitt gangbru.

## Se også
* Liste over broer i Norge
* Liste over broer i Norge etter lengde

## Eksterne lenker
* Tønsberg båtforening – Foynlandsbruas historie
* Kartverkets norgeskart
Shalom

***Shalom*** er et hebraisk ord som vanligvis oversettes med «fred». Ordet brukes som hilsen, da i betydningen *fred være med deg* eller *måtte du ha det vel*. Shalom kan også oversettes med velvære, trygghet, harmoni eller vennskap.

Jiddisk bruker tilsvarende ordet ***sholem*** med trykk på første stavelse, og hilsenen ***sholem aleikum*** (som besvares ***aleikum sholem***) som betyr *fred være med deg*.

Det tilsvarende ordet på arabisk er *[[salaam]]*, på etiopiske språk *sälam*, og på det utdødde språket akkadisk *sulmu*.

## Referanser
Dusørjeger

En **dusørjeger** er en privatperson som, mot betaling (dusør), sporer opp og arresterer rømte fanger og overleverer dem til myndighetene, eventuelt domstolene.
Borgervern

**Borgervern** er et frivillig ordensvern eller en lignende privat virksomhet som har til formål å opprettholde ro og orden eller drive andre former for rettshåndhevelse på offentlig sted.

Borgervernet samarbeider iblant med de lovlige rettslige myndighetene, men fører iblant også en kamp mot disse, spesielt om borgervernet oppfatter dem som upålitelige og korrupte.

## Norge

Norge hadde flere borgervernsorganisasjoner i førkrigstiden. Dette kan sees i sammenheng med et svakt politi og forsvar og gryende politiske trusler (fascisme og kommunisme).

I politiloven av 1936 ble det ble innført et totalforbud mot frivillige ordensvern i Norge med bakgrunn i en politisering av borgervernsorganisasjonene. Stortinget så på disse organisasjonene som en trussel mot demokratiet og fryktet et statskupp. Forbudet ble videreført i den nye politiloven av 1995.

Samfundsvernet var en paramilitær «hvit garde», sterkt forankret i det borgerlige samfunn, som organiserte borgervern og halvmilitære grupperinger. Organisasjonen hadde aktiviteter over hele Norge en periode i mellomkrigstiden. 

## Italia

I de italienske sikkerhetslovene av 2009 innført av Silvio Berlusconi er borgervern legalisert. Dette har medført en fremvekst av politiske borgervernsorganisasjoner som mange har uttrykt har sterke likhetstrekk med fascistiske organisasjoner fra mellomkrigstiden.

## Referanser
István

**István** er en ungarsk variant av mannsnavnet Stefan, som har gresk opprinnelse og betyr «krone».

## Utbredelse
István er et svært vanlig navn i Ungarn.

Tabellen nedenfor gir en detaljert oversikt over populariteten til navnet István i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* István Szabó (1938–), ungarsk filmregissør
* Istvan Lisztes (1942–), ungarsk kunstner og billedhugger

## Referanser


## Eksterne lenker
*
Anders Jormin

**Anders Jormin** (født 1957) er en svensk jazzmusiker (bass), arrangør og bandleder, kjent fra flere innspillinger og samarbeid med norske musikere.

Han er utdannet i bass, improvisasjon og pedagogikk ved Musikhögskolan (1979). Som leder av sitt eget **Nordic Light** band (1984–) har han gitt ut flere plater. Jormin har medvirket på utgivelser med artister som Bobo Stenson trio, Charles Lloyd (1992–),  Tomasz Stanko (1993–), Don Cherry, Elvin Jones, Django Bates. 

I Norge har han spilt i Audun Kleives gruppe *Entra*, i Bendik Hofseths besetning (*Metamorfoser*, 1995), samt med Jon Balke i hans Magnetic North Orchestra.  Med Per Jørgensen er han i Marilyn Mazur trio. Han har ellers spilt med Eldbjørg Raknes (2004) og Trygve Seim/Fathy Salama Group (2006).

Jormin er professor i improvisasjon ved Musikhögskolan i Göteborg, hedersdoktor ved Sibelius-akademiet, samt timelærer i bass ved Norges musikkhøgskole. 
## Utgivelser
* *[[Nordic Lights]]* (1984).  Egne arrangement av klassisk musikk fra Skandinavia.
* *[[Eight Pieces]]* (1988).  Eget ensemble, blant annet Audun Kleive trommer.
* *[[Alone (Anders Jormin-album)|Alone]]* (1991).  Solo.
* *[[Jord (album)|Jord]]* (1995).  Kvintett med Per Jørgensen trompet.
* *[[Once (album)|Once]]* (1996).  Kvartett med Jarle Vespestad trommer.
* *[[Silvae (album)|Silvae]]* (1998).  Bestillingsverk til Sveriges Radio.  Sekstett med Arve Henriksen trompet.
* *[[Xeiyi]]* (2000).  Solo.
* *[[In Winds, In Light]]* (2004)
* *[[Aviaja]]* (2005)

## Referanser


## Eksterne lenker
* 
*
Andrew Lawson

**Andrew Cowper Lawson** (født 25. juli 1861 i Anstruther, Skottland, død 16. juni 1952) var professor i geologi ved University of California i Berkeley, USA.

Han var redaktør for 1908-reporten om 1906 San Francisco Earthquake som ble kjent som "Lawson Report".  Han var også den første til å identifisere navnet San Andreas Fault i 1895, og etter 1906-skjelvet den første til å tegne opp hele lengden til the San Andreas-forkastningen som tidligere bare var blitt omtalt i San Francisco Bay Area.

Han flyttet til Hamilton, Canada med foreldrene da han var seks år.  I 1883 mottok han sin B.A. degree i naturfag ved University of Toronto.  Hane arbeidet for Geological Survey of Canada mens han tok universitetsgradene sine.  Han tok M.A. fra University of Toronto i 1885 og Ph.D. fra Johns Hopkins University i 1888.
  
I 1890 forlot han Geological Survey of Canada for å arbeide som geologisk konsulent i Vancouver i Canada. I oktober samme år tok han en stilling som Assistant Professor of Mineralogy and Geology ved University of California i Berkeley.  Han ble full professor i 1892 og Professor Emeritus fra 1928 til sin død i 1952.

Professor Lawson var geologisk konsulent for byggingen av Golden Gate Bridge i 1930-årene.

Hans hjem i La Loma Park området av Berkeley Hills i Berkeley, California, nå kjent som «Lawson House», var konstruert for ham av den anerkjente arkitekten Bernard Maybeck for å tåle jordskjelv.  Huset er  i dag et  lokalt landemerke.

## Referanser


## Eksterne lenker

* UC Berkeley – Lawson Biography
* The Lawson House 
* Exploratorium on Lawson
* Discoverer of the San Andreas Fault
* Great Scots: Lawson
Nevernes (Brønnøy)

**Nevernes** er en liten plass i Brønnøy kommune. På Nevernes er det nå blitt bygd Nevernes havn som er museum. 

## Eksterne lenker
* Hjemmeside for Nevernes havn
Omophron

* *Omophron*
* *Phrator*

***Omophron*** er en slekt av billene i delgruppen (underfamilien) Omophroninae i familiegruppen løpebiller. 
 
## Utbredelse
*Omophron* er en stor slekt og har i overkant av 60 arter. De er utbredt på varme steder på den nordlige halvkule. To av artene finnes lengre sør i Europa, men ingen finnes i Norge.

## Utseende
*Omophron* er ovale, høyt hvelvede, nesten sirkelrunde små uvanlig utseende løpebiller. De er middelsstore, gjerne 5 – 7 mm lange. Oversiden er glatt og sterkt punktert, mønstret i gult/rødt og svart. Den runde, høyt hvelvede formen er ganske karakteristisk og skiller dem fra de aller fleste andre løpebiller. De er ikke helt ulik marihøner i fasong, men beina er lange og dekkvingene har mange tydelige langsgående striper av punktrekker. Marihøner har glatte dekkvinger, korte antenner og korte bein.

**Hodet** er stort og bredt med nokså små fasettøyne, antennene er lange og slanke. Overkjevene (mandiblene) stikker fram foran hodet, men er ikke spesielt store. **Brystskjoldet** er mye bredere enn langt, sterkt hvelvet. **Dekkvingene** er ovale uten oppstående børster, med markerte punktrader. **Beina** er lange og tynne.

## Levevis
*Omophron* lever på sandete områder ved vann, der de graver i sanden.

## Systematisk inndeling
Systematikken følger Carabidae of the World.

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[Omophroninae]]**  Bonelli, 1810
****** stammen Omophronini Bonelli, 1810  
******* slekten ***Omophron*** Latreille, 1802 
******** underslekten *Omophron*  – 56 arter
********* *noen arter*
********* *Omophron aequalis* Morawitz, 1863  – Russland
********* *Omophron americanus* Dejean, 1831 – USA
********* *Omophron axillare* Chaudoir, 1868 – Sentral-Asia
********* *Omophron dentatus* LeConte, 1852 – USA
********* *Omophron gilae* LeConte, 1849  – USA
********* *Omophron gratus* Chaudoir, 1868 – USA
********* *Omophron grossus* Casey, 1909  – USA
********* *Omophron labiatus* (Fabricius, 1801) – USA
********* *Omophron limbatus* (Fabricius, 1777) – Europa, kjent fra Sverige og Danmark
********* *Omophron nitidus* LeConte, 1848 – USA
********* *Omophron obliteratus* Horn, 1870 – USA
********* *Omophron ovalis* Horn, 1870  – USA
********* *Omophron robustus* Horn, 1870 – USA
********* *Omophron rotundatus* Chaudoir, 1862  – Sentral-Asia
********* *Omophron tessellatus* Say, 1823  -USA
******** underslekten *Phrator* Semenov, 1922 – sju arter
********* *én av artene*
********* *Phrator variegatus* (Olivier, 1811) – finnes rundt Middelhavet

## Referanser


## Eksterne lenker
* 
* Bilde av noen nordamerikanske ''Omophron''-arter (bilde)
*  ''Omophron'' – Database Carabidae of the World
* underslekten ''Omophron'' - Database Carabidae of the World - med bilder
* underslekten ''Phrator'' – Database Carabidae of the World 
* Norsk Entomologisk forening
Christensensgården (Mandal)

**Christensensgården**, også kalt «**Store Elvegården**», er en bygård beliggende på Adolph Tidemands plass med adresse *Store Elvegate 14* i Mandal sentrum i Agder.  

Gården ble bygd i 1759 av dansken Johan Friedrich Knutsen som senere bosatte seg i Mandal. Den er oppført i tre, noe som arkitektonisk passer godt inn i Mandals øvrige gamle trehusbebyggelse. 

Da bygningen stod ferdig, fremstod den som Mandals største kjøpsmannsgård. I dag blir den fortsatt benyttet som forretningsgård med butikk i første etasje.

I Mandals jubileumsår 1971 ble det lagt planer for rivning av Christensengården, men disse ble ikke realisert. I løpet av 2-3 dager ble det samlet 1300 underskrifter mot rivning.   

Olaf Isaachsen er født i bygningen.

## Referanser
Blaklihøgda

**Blaklihøgda** er en vei ved Blakli på Risvollan i Trondheim kommune. Veien går nordvest fra der hvor Blaklivegen går over i Steinanvegen, hvor T-krysset utgjør starten på veien Blaklihøgda. Ved krysset ligger også en bussholdeplass. Blaklihøgda er en blindvei som fører til boligbebyggelsen i området. 

Blaklihøgda ble i 1968 oppkalt etter gården Blakli, hvis gårdsbygninger ligger vest for Blaklivegen. Blakli ble på den tiden for en stor del ble utparsellert til boligtomter, så drabantbyen Risvollan kunne bygges ut dels på denne gårdens grunn.

## Referanser
Karen Bach

**Karen Bach** var servitrise ved Madame Juels kaffehus i København i 1770-årene. Ettersom Det Norske Selskab hadde tilhold i kaffehuset fra 1772 har Karen Bach blitt udødeliggjort gjennom Eilif Peterssens maleri *En aften i Det norske Selskab 1780*, og gjennom et dikt av Johan Herman Wessel:
:*Du lille vakre Karen Bach! 
:*For hvert et mødigt Sting, du stak 
:*Paa en mig høist nødvendig Frak, 
:*Som sprak, 
:*Tak! 
   
:*P. S. Lyksaligt nyt Aar!

## Eksterne lenker
* apollon.uio.no Artikkel om Det Norske Selskab, Peterssens maleri avbildet
Trude Eick

**Trude Eick** (født 23. april 1969 i Hof) er en norsk musiker (valthorn og elektronikk).

Hun er søster til musikerne Mathias Eick og Johannes Eick, studerte  ved Norges musikkhøgskole og har arbeidet i Forsvarets Musikkorps, Trøndelag. Eick  er mest kjent fra improviserering i **Eick/Viddal duo**  med bassklarinettist og saksofonist Mathilde Grooss Viddal, som var sentral i serien «Kvinnelige improviserende instrumentalister».  Duoen turnerte med forestillingen *Konkylia van Tare og Tusen Tang* (2005).  
I trioform har de med Hedvig Mollestad Thomassen gitar, og i kvartett har de med Øyvind Brække trombone, Børge Are Halvorsen saksofon.

Hun har medvirket på utgivelser med Bugge Wesseltoft (*New conceptions of jazz*, 1996) og Torbjørn Sunde oktett (2001).  
Hun har turnert med blant annet Ole Bolås og Sigrun Eng (cello),  og har til tider dirigert Chateau Neuf Storband.  Hun spiller med Frøy Aagre's Offbeat (Dølajazz 2007).
Eick er tilknyttet Toneheim folkehøgskole og musikklinja ved Rud videregående skole.

## Referanser


## Eksterne lenker
* 
*
Espresso con panna

**Espresso con panna** (italiensk «espresso med krem») er en enkel eller dobbel espresso toppet med kald, lettristet fløte. Drikken serveres i en espressokopp, eller i et glass på samme størrelse. Blandingen kombinerer varmt og kaldt, bittert og mildt.

I Italia er det vanligere å se denne drikken på kaffemenyen som **caffè con panna**.

På fransk kalles denne «café viennois» og tillages da gjerne av en café allongé.

## Referanser
George Cayley

**George Cayley** (født 27. desember 1773, død 15. desember 1857) var en engelsk ingeniør og oppfinner. Han ble betraktet som pionér innenfor aerodynamikken. Han var den første, som i sin forskning benyttet en modell av et fly, og han konstruerte i 1853 det første glideflyet. Med Cayleys kusk om bord klarte det å fly cirka 450 meter nedover en dalsenkning.

## Referanser


## Eksterne lenker
* 
*
Lungo

**Lungo** (italiensk for lang) refererer til kaffedrikken **espresso lungo**. Denne drikken består av en enkel eller dobbel espresso, laget i en espressomaskin hvor man lar det renne vesentlig mer vann gjennom kaffen, opptil dobbelt så mye som ved en vanlig espresso. Resultatet er en espresso lungo, altså en lang eller strukket espresso. 

På fransk heter denne drikken *café allongé*, på italiensk *caffè lungo* og på tysk kalles den *verlängerter*. En espresso lungo må ikke forveksles med en americano, som er en enkel eller dobbel espresso tilsatt varmt vann. En lungo er mildere enn vanlig espresso, men likevel bitrere enn americano på smak. Dette er fordi mengden av varmt vann som renner gjennom kaffen ekstraherer flere stoffer som vanligvis ville være uberørt ved en mindre vannmengde. Ved å la mindre vann enn vanlig renne gjennom kaffen får man en kraftigere og rikere espresso, kjent som en espresso ristretto.
Janez

**Janez** er en slovensk variant av mannsnavnet Johannes.

## Utbredelse
Tabellen nedenfor gir en detaljert oversikt over populariteten til navnet Janez i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Janez Drnovšek (1950–), slovensk økonom, president i Slovenia
* Janez Potočnik (1958–), slovensk politiker og EU-kommissær for forskning
* Janez Lapajne (1967–), slovensk filmregissør

## Se også
* Janez Detd, belgisk punkrock-band

## Referanser


## Eksterne lenker
*
Bolstad

**Bolstad** er et vanlig norsk gårdsnavn og etternavn. «Bol» betyr bolig eller gård og nyttes i flere sammensetninger i gårds- og stedsnavn.

*Bostad-utvalget, regjeringsoppnevnt utvalg som skal gjennomgå formålsparagrafene i skole og barnehage.

## Gårds- og stednavn
*Bolstad (Stryn), gård på Hjelle i Stryn kommune i Sogn og Fjordane

Andre steder hvor gårds- og stednavnet Bolstad forekommer:
*Akershus: Aurskog-Høland
*Buskerud: Øvre Eiker
*Innlandet: Rendalen, Ringsaker, Stange, Åmot, Gjøvik, Vågå og Øystre Slidre
*Vestland: Bjørnafjorden, Ulvik, Voss, Sogndal, Høyanger, Luster, Lærdal og Stryn
*Møre og Romsdal: Haram
*Trøndelag: Levanger

## Geografi
*Bolstadfjorden mellom Osterfjorden og Voss

## Personer
ssb.no oppgir at 1627 personer i Norge bærer etternavnet Bolstad (per 1. januar 2007)
*Inga Bolstad (f. 1966), riksarkivar
*Kari Bolstad (f. 1950), oversetter
*Nils H. Bolstad (1885&ndash;1966), skytterkonge
*Odd Olav Bolstad (1948&ndash;2007), kunstmaler og reklamemann
*Per Bolstad (1875&ndash;1967), musiker og komponist
*Sigve Bolstad (f. 1965), politimann og leder av Politiets Fellesforbund
*Torleiv Bolstad (1915&ndash;1979), spelemann
*Trygve Bolstad (f. 1951), industriarbeider og lokalpolitiker (Ap)
*Øivind Bolstad (1905&ndash;1979), forfatter
*Eivind Nævdal-Bolstad (f. 1987), politiker (H)
*Erlend Bolstad Raa (f. 2000), friidrettsutøver
Austareim

**Austareim** er et delområde i Sauda, som dekker vestre del av Hereimsdalen nord for Sauda sentrum og strekker seg fra Åbø til enden av dalen som på folkemunne kalles «verdens ende». Området ble utbygget med store boligfelt på 1980-tallet. Næringsvirksomhet i området er stort sett jordbruk. På Hereim har Statnett en større transformatorstasjon som transformerer opp spenning som sendes videre på linjer til Hydro Aluminium i Kopervik i Karmøy.

Delområdet er delt opp i grunnkretsene Brekke, Teig/Gunnarsrød og Hereim/Austareim

## Se også
* Grunnkretser i Sauda kommune.

## Referanser
Kolinda Grabar-Kitarović

**Kolinda Grabar-Kitarović** (født 29. april 1968 i Rijeka) er en kroatisk diplomat og politiker (HDZ). Den 15. februar 2015 ble hun innsatt som Kroatias president etter valgseieren 11. januar 2015. Hun var landets første kvinnelige president. I 2019 ble hun etterfulgt i presidentembetet av Zoran Milanović.

Fra 2005 til 2008 var hun Kroatias utenriksminister. 

## Liv og virke
### Bakgrunn, utdannelse
Grabar-Kitarović ble født i Rijeka i daværende Jugoslavia men vokste opp på småstedet Lubarska ved småbyen Grobnik øst for Rijeka. 

Hun var utvekslingselev i USA og tok eksamen fra Los Alamos High School i Los Alamos i New Mexico. Etter avsluttet gymnasutdannelse begynte hun å studere ved fakultetet for humaniora og samfunnsvitenskap ved Universitetet i Zagreb der hun i 1993 tok eksamener i engelsk og spansk. 1995–1996 gjennomgikk hun diplomatutdannelse ved Diplomatische Akademie Wien. I 2000 tok hun mastergrad i internasjonal politikk ved Universitetet i Zagreb.

### Diplomat
Grabar-Kitarović startet sin karrière som rådgiver i avdelingen for internasjonalt samarbeid i Kroatias departement for vitenskap og teknologi og ble siden rådgiver i utenriksdepartementet. I 1995 ble hun leder av Nord-Amerika-avdelingen i utenriksdepartementet. Hun var mellom 1997 og 2000 diplomatisk rådgiver ved den kroatiske ambassaden i Canada.

I 2001 ble hun rådgiver i utenriksdepartementet, en stilling hun hadde til hun i 2003 ble valgt til Kroatias parlament som representant for Kroatias demokratiske union (HDZ). 

### Minister
I regjeringen som ble dannet i 2003, ble hun minister for europeisk integrasjon. I 2004 deltok hun i medlemsforhandlingene mellom Kroatia til EU. 

Hun ble i februar 2005 utnevnt som Kroatias utenriksminister, idet hun etterfulgte Miomir Žužul. Grabar-Kitarović var utenriksminister til 2011 da hun overtok som visegeneralsekretær i NATO.

### President
Ved presidentvalget 2014/15 fikk Grabar-Kitarović 37,2 % av stemmene i første valgomgang og havnet bak sittende president Ivo Josipović med 38,5 %, men foran Ivan Vilibor Sinčić med 16,4 %. I andre valgomgang 11. januar 2015 fikk hun 50,7 % av stemmene og vant dermed valget. Hun ble tatt i ed som statsoverhode 15. februar 2015.

Grabar-Kitarovic deltok ved presidentvalget i Kroatia 2019/20, og gikk videre til andre valgomgang, med nest størst oppslutning etter Zoran Milanovic. 

## Privatliv
Grabar-Kitarović er gift med Jakov Kitarović og paret har to barn. Hun snakker engelsk, spansk og portugisisk flytende.

## Referanser

## Eksterne lenker
*
Valerius Valens

**Aurelius Valerius Valens** (død 317) var romersk keiser fra slutten av 316 til 1. mars 317, knappe tre måneder. Han er en av de minst betydningsfull av alle romerske keisere. Keiser Licinius trengte en medkeiser i kampen mot keiser Konstantin den store. Da Licinius ikke lenger hadde behov for Valerius Valens ble han henrettet.

## Liv og virke

Det er få detaljer om Aurelius Valerius Valens' liv. Han hadde tidligere vært *dux limitis* i Dacia, det vil si hærfører ved grensen og ansvar for en særskilt region. Han tjenestegjorde som en av Licinius' generaler. I innbyrdeskrigen mellom Licinius og Konstantin (som var Licinius' svoger) vant sistnevnte en overveldende seier i slaget ved Cibalae den 8. oktober 316. Licinius flyktet til Adrianople hvor han med hjelp av Valens fikk samlet en ny hær. Da Licinius innså at våpenhvile fra 314 mellom ham og Konstantin snart ville bli brutt, forfremmet han tidlig i desember 316 Valens til rangen av ''augustus'' (keiser), antagelig for å sikre hans lojalitet. Senere kom Licinius til å forsøke dette på nytt i den andre krigen mot Konstantin da han forfremmet Martinianus som med-keiser (og tilsvarende mangel på suksess). Til tross for at de skriftlige kildene refererte til Valens som juniorkeiser (Caesar (tittel)''cæsar''), ble det preget mynter i hans navn og hvor han refereres til som *augustus*.

Licinius møtte Konstantin i slag på sletten av Mardia (også kjent som Campus Ardiensis) i Trakia i slutten av 316 eller begynnelsen av 317. Igjen ble keiserne tilsynelatende forsonte ved at Konstantin i sin overlegne posisjon tvang Licinius til å anerkjenne ham som seniorkeiser, avsette Valens og utnevne deres sønner som *cæsar* (arvinger). I henhold til Petrus Patricius (Petros Patrikios) uttrykte han merkbart sitt sinne over at Valens var blitt gjort til *augustus*:

Den nye fredsavtalen mellom Licinius og Konstantin ble ferdigstilt i Serdica (dagens bulgarske by Sofia) den 1. mars 317. Om det var en betingelse i avtalen eller om Licinius var nødtvungen til å vise sin gode vilje, så var uansett resultatet at Valerius Valens ble ofret og henrettet.

## Referanser


## Litteratur
* Anonymus Valesianus: ''Origo Constantini Imperatoris'' hos *Latin Library*
*Jones, Arnold, H. M. (1949): *Constantine and the Conversion of Europe*, The English University Press
*Lieu, Samuel N. C.; Montserrat, Dominic (1996): *From Constantine to Julian: A Source History*, Routledge, ISBN 0-415-09335-X (inkluderer en engelsk oversettelse av *Origo Constantini*)
*Odahl, Charles M. (2004): *Constantine and the Christian Empire*, Routledge, ISBN 0-415-17485-6
*Potter, David S. (2004): *The Roman Empire at Bay AD 180–395*, Routledge, ISBN 0-415-10058-5

## Eksterne lenker
* DiMaio, Jr., Michael (1996): «Valens (316 A.D.)» i: *De Imperatoribus Romanis*
Tyven, tyven (norsk film)

***Tyven, tyven*** er en norsk spillefilm fra 2002, med Jørgen Langhelle, Vera Rudi og Andrea Bræin Hovig i hovedrollene. Regi var ved Trygve Allister Diesen, manus ved Knut Kristiansen og Trygve Allister Diesen, og produsenter var Hilde Berg og Bent Rognlien for Norsk filmproduksjon AS.

*Tyven, tyven* var Norges kandidat til Oscar for beste fremmedspråklige film.

## Handling
Den unge faren Harald er fortvilet over å aldri få se sin datter Lisa, og stjeler henne i desperasjon. Men både Lisa og hennes mor stikker kjepper i hjulene for Haralds forsøk på å ta loven i egne hender. Og etter at journalister også får snusen i saken, forfølger politiet saken med stor interesse. En stadig mer presset Harald improviserer som best han kan, men med både politi og media etter seg får han større og større problemer.

Enda verre er det at datteren Lisa blir stadig mer kravstor og mistenksom ovenfor ham. Dessuten er hun overbevist om at Harald egentlig er en bankraner. Det som begynner som en fortvilet flukt mot utlandet, utvikler seg snart til en ferie i innlandet. Men samtidig som resten av verden snevres mer og mer inn rundt dem, nærmer far og datter seg et forhold de trodde var tapt. Samtidig må både Lisas mor og bestemor ta et oppgjør med hva de har gjort – eller ikke gjort.

## Skuespillere
* Jørgen Langhelle som Harald Gran
* Vera Rudi som Lise Lunde
* Andrea Bræin Hovig som Cecilie Lunde
* Kari Simonsen som Gerd Lunde
* Ingjerd Egeberg som Toril Houg
* Anders Nyborg som Holger Jensen
* Trond Høvik som Roger
* Ingar Helge Gimle som Bjørn Bakke
* Sari Price som en amerikansk kvinne
* John Sigurd Kristensen som en rektor
* Lars Funderud Johannessen som avisselger
* Sina Langfeldt som en ekspeditør
* Hans Marthin Granlund som Anders
* Even Rasmussen som Tellefsen
* Kristin Zachariassen som en sykepleier
* Miriam Sogn som Merete
* Jan-Tore Diesen som en kokk
* Mads Jørgensen som politimann
* Anderz Eide som politimann
* Rune Grov som politimann
* Elisabeth Sand som Ada Hartmann
* Reidar Mosland som en radiostemme
* Lene P. Østberg som sentralborddame

## Eksterne lenker
*